rejauldu/bengali-wikipedia huggingface dataset:
মুক্ত বাণিজ্য অঞ্চল বা রপ্তানি প্রক্রিয়াকরণ অঞ্চল (ইংরেজি: Free Trade Zone (FTZ) বা Export Processing Zone (EPZ)) একটি বিশেষ অর্থনৈতিক অঞ্চল। এমন একটি এলাকা যেখানে শুল্ক কর্তৃপক্ষের হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন, এবং পুন:রপ্তানি করা যায়। এটি বিদেশী বাণিজ্য অঞ্চল নামেও পরিচিত, এবং পূর্বে একে বিনামূল্যের বন্দর বলা হতো। শুধুমাত্র যখন সেসব পণ্য যেদেশে ওই বাণিজ্য অঞ্চল অবস্থিত সেখানকার ক্রেতাদের কাছে বিক্রির জন্য নেয়া তখন তার ওপর প্রযোজ্য হারে শুল্ক ধার্য হয়। মুক্ত বাণিজ্য অঞ্চলগুলো সাধারণত: বাণিজ্যের জন্য ভৌগলিকভাবে সুবিধাজন স্থান, যেমন: প্রধান সমুদ্রবন্দর, আন্তর্জাতিক বিমানবন্দর, এবং জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কিছু দেশ বাণিজ্য বাধাসমূহ কমাতে বা দূর করতে সম্মত হয়েছে।  রপ্তানি প্রক্রিয়াকরণ অঞ্চল  পটভূমি  সমালোচনা  মুক্ত বাণিজ্য অঞ্চলের তালিকা  এশিয়া  বাংলাদেশ  বাংলাদেশ এক্সপোর্ট প্রসেসিং জোন অথরিটি  চট্টগ্রাম রপ্তানি প্রক্রিয়াকরণ অঞ্চল  কর্ণফুলী রপ্তানি প্রক্রিয়াকরণ অঞ্চল  ঢাকা রপ্তানি প্রক্রিয়াকরণ অঞ্চল  কুমিল্লা রপ্তানি প্রক্রিয়াকরণ অঞ্চল  আদমজী রপ্তানি প্রক্রিয়াকরণ অঞ্চল  মংলা রপ্তানি প্রক্রিয়াকরণ অঞ্চল  ঈশ্বরদী রপ্তানি প্রক্রিয়াকরণ অঞ্চল   উত্তরা রপ্তানি প্রক্রিয়াকরণ অঞ্চল   ইন্দোনেশিয়া   বটম মুক্ত বাণিজ্য অঞ্চল   আরও দেখুন   বাংলাদেশের রপ্তানি প্রক্রিয়াকরণ অঞ্চলের তালিকা  তথ্যসূত্র  বহিঃসংযোগ  বিষয়শ্রেণী:বিশেষ অর্থনৈতিক অঞ্চল বিষয়শ্রেণী:কর রহিতকরণ বিষয়শ্রেণী:বাণিজ্যিক নীতি বিষয়শ্রেণী:আন্তর্জাতিক বাণিজ্য বিষয়শ্রেণী:কর পরিহার বিষয়শ্রেণী:মুক্ত বাণিজ্য
মিন উৎসব ছিল একটি প্রাচীন মিশরীয় অনুষ্ঠান, যা আয়োজিত হত কোনও ফ্যারাওয়ের শাসনের অনুবর্তন উদ্‌যাপন করা হত। মিশরের প্রাক্‌-রাজবংশীয় যুগে এই উৎসবের সূচনা এবং উনবিংশ রাজবংশের ফ্যারাও দ্বিতীয় রামেসিসের রাজত্বকালেও এটি অত্যন্ত জনপ্রিয় ছিল। গ্রীষ্মের শেষ মাসে আয়োজিত এই উৎসবটি যুক্ত ছিল রাজার পূজার সঙ্গে। অনুষ্ঠানের হোতা ছিলেন রাজা স্বয়ং, তারপর তাঁর পত্নী, রাজপরিবার ও রাজ-দরবার। প্রাচীন মিশরীয় দেবতা মিনের গর্ভমন্দিরে প্রবেশের সময় ফ্যারাও নৈবেদ্য ও ধূপ নিয়ে যেতেন। তারপর দেবতার দণ্ডায়মান মূর্তিটি বাইশ জন পুরোহিত কর্তৃক একটি ঢালের উপর বসিয়ে মন্দিরের বাইরে আনা হত। দেবমূর্তির সামনে থাকত উপবিষ্ট ফ্যারাওয়ের দু'টি মূর্তি। মিনের মূর্তির সামনে একটি বিরাট আনুষ্ঠানিক শোভাযাত্রা বের হত, যাতে নৃত্যশিল্পী ও পুরোহিতেরাও অংশ নিতেন। এই শোভাযাত্রার সামনে একটি সাদা ষাঁড় সহ যেতেন রাজা স্বয়ং। ষাঁড়টির দুই শিং-এর মাঝখানে একটি সৌরচাকতি পরানো থাকত। দেবমূর্তিটি শোভাযাত্রার শেষপ্রান্তে পৌঁছালে ফ্যারাও মূর্তির সামনে বলি প্রদান করতেন। উৎসবের শেষে ফ্যারাওকে উর্বরতার প্রতীক-স্বরূপ একগুচ্ছ খাদ্যশস্য প্রদান করা হত।Skliar (2005)  তথ্যসূত্র  গ্রন্থপঞ্জি  Ania Skliar, Grosse Kulturen der Welt - Ägypten, 2005  বিষয়শ্রেণী:প্রাচীন মিশরে উৎসব
করমালি ঝাড়খণ্ডের একটি কারিগর উপজাতি। এটি কামারদের দ্বারা গঠিত। তারা প্রধানত ঝাড়খণ্ডের রামগড়, বোকারো, হাজারিবাগ, গিরিডি এবং রাঁচি জেলায় কেন্দ্রীভূত এবং বিহারের ঔরঙ্গাবাদ, রোহতাসেও প্রচুর জনসংখ্যা পাওয়া যায়; পশ্চিমবঙ্গ ও আসাম। তারা তাদের বাড়িতে খোট্টা ভাষা এবং সমাজের সাথে হিন্দি ভাষায় কথা বলে। ১৯৮১ সালের আদমশুমারি অনুসারে রাজ্যে তাদের জনসংখ্যা ছিল ৩৮,৬৫১ জন। পশ্চিমবঙ্গ এবং ঝাড়খণ্ডে তাদের তফসিলি উপজাতি হিসাবে বিবেচনা করা হয়।   মন্তব্য    তথ্যসূত্র   বিষয়শ্রেণী:পশ্চিমবঙ্গের উপজাতি বিষয়শ্রেণী:ঝাড়খণ্ডের উপজাতি
আমিন উর রশিদ ইয়াছিন বাংলাদেশ জাতীয়তাবাদী দলের রাজনীতিবিদ ও কুমিল্লা-৯ আসনের সাবেক সংসদ সদস্য।   জন্ম ও প্রাথমিক জীবন  আমিন উর রশিদ ইয়াছিন কুমিল্লা জেলায় জন্মগ্রহণ করেন।   রাজনৈতিক ও কর্মজীবন  আমিন উর রশিদ ইয়াছিন কুমিল্লা জেলা বিএনপির সাধারণ সম্পাদক। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে কুমিল্লা-৯ আসনে থেকে সংসদ সদস্য নির্বাচিত হয়েছিলেন। ২০০৮ ও ২০১৮ সালের নির্বাচনে তিনি বাংলাদেশ জাতীয়তাবাদী দলের প্রার্থী হিসেবে কুমিল্লা-৬ থেকে পরাজিত হন।   আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য
রোল্যান্ড স্টিফেনসন"The Border Antiquities of England and Scotland: Volume 2" Scott, W p118:London; Longmans; 1817 By Walter Scott ছিলেন কাম্বারল্যান্ড নির্বাচনী এলাকার একজন ব্রিটিশ টোরি রাজনীতিবিদ।"The Parliaments of England from 1715 to 1847" (2nd edition, edited by FWS Craig - Chichester: Parliamentary Reference Publications, 1973)  তিনি ১৭৮৭ থেকে ১৭৯০ সাল পর্যন্ত কার্লাইলের এমপি ছিলেন। তিনি ১৮০৭ সালের ৩০ সেপ্টেম্বর মারা যান।   তথ্যসূত্র   বিষয়শ্রেণী:কার্লাইলের গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:১৮০৭-এ মৃত্যু বিষয়শ্রেণী:জন্মের বছর অনুপস্থিত
ওবে জেলা আফগানিস্তানের হেরাত প্রদেশের উত্তর-পূর্বাঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তর সীমান্তে বাদঘিজ প্রদেশ, পূর্বে চিশতি শরীফ জেলা, দক্ষিণে ফারসি জেলা, দক্ষিণে আদরাস্কান জেলা এবং পশ্চিমে পশতুন জার্গুন জেলা ও কারুখ জেলা এর সাথে সীমান্ত বরাবর অবস্থান করছে।  ২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ৭৬,৬০০ জন। জেলাটির কেন্দ্রীয় শহর এর নাম হচ্ছে ওবে বা (ওব্বি) শহর। হরি নদী জেলাটির মধ্য দিয়ে প্রবাহিত হয়ে থাকে।   কৃষিক্ষেত্র  নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।  মোট  বাষ্পীকৃত  বৃষ্টিনির্ভর  বন (হেক্টর) ৭৯,৮৭৯  ৭৭,৭৯৯  ১৫১,৯৮১  ৮১,৫৫০   তথ্যসূত্র    বহিঃসংযোগ   বসতিসমূহের মানচিত্র আইএমএমএপি, সেপ্টেম্বর ২০১১  বিষয়শ্রেণী:হেরাত প্রদেশের জেলা
চরফ্যাশন পৌরসভা  বাংলাদেশের ভোলা জেলার অন্তর্গত চরফ্যাশন উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেণির পৌরসভা। ইতিহাস ১৯৯০ সালের ১৭ নভেম্বর ‘‘গ’’ শ্রেণির পৌরসভা হিসেবে চরফ্যাশন পৌরসভা প্রতিষ্ঠিত হয়। পর্যায়ক্রমে এটি ‘‘খ’’ শ্রেণিতে ও সর্বশেষ ‘‘ক’’ শ্রেণিতে উন্নীত হয়। প্রথম কর্মচারী পরিষদ এর সভাপতি(নির্বাচিত) সোলায়মান পণ্ডিত।  প্রশাসনিক অবকাঠামো চরফ্যাশন পৌরসভার আয়তন ১৯.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চরফ্যাশন পৌরসভার মোট জনসংখ্যা ১৯,৫৯৫ জন। এর মধ্যে পুরুষ ১০,১২২ জন এবং মহিলা ৯,৪৭৩ জন। মোট পরিবার ৪,০৮৮টি।   শিক্ষা  ২০১১ সালের আদমশুমারি অনুযায়ী চরফ্যাশন পৌরসভার সাক্ষরতার হার ৭৫.৪%।  উল্লে­খযোগ্য স্থান ও স্থাপনা  খাসমহল মসজিদ ও ফ্যাসন স্কয়ার  জ্যাকব টাওয়ার  শেখ রাসেল শিশু ও বিনোদন পার্ক  তথ্যসূত্র   বহিঃসংযোগ   বিষয়শ্রেণী:ভোলা জেলার পৌরসভা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ০৮:২১, ১ অক্টোবর ২০২২ (ইউটিসি) মালা খন্দকার   – (অপসারণের প্রস্তাবনা দেখুনলগ দেখুন) () WP:ANYBIO-তে উত্তীর্ণ হয় না। একটি চলচ্চিত্রে অভিনয় করেছেন, কিন্তু প্রধান চরিত্রে নয়, তাই WP:ARTIST অনুযায়ীও উল্লেখযোগ্য হচ্ছে না। — আফিফ (আলাপ) ১১:৪৮, ২৪ সেপ্টেম্বর ২০২২ (ইউটিসি)   প্রস্তাবনা অনুসারে। Deloar Akram (আলাপ • অবদান • লগ) ১২:২৭, ২৪ সেপ্টেম্বর ২০২২ (ইউটিসি)   মালা খন্দকার আলোচনায় আসতে শুরু করেছেন। কিছু টিভি শো যেমন: চ্যানেল আই, বিজয় টিভি ইত্যাদিতে আমন্ত্রিতও ছিলেন। সেক্ষেত্রে WP:TOOSOON হতে পারে। ব্যবহারকারী পাতায় স্থানান্তর করা যেতে পারে। মোঃ মারুফ হাসান (আলাপ) ১২:৫৭, ২৪ সেপ্টেম্বর ২০২২ (ইউটিসি)   অতি শীঘ্রই আনুসারে। ~মহীন (আলাপ) ১৬:২৫, ২৯ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চোরি চোরি চুপকে চুপকে একটি হিন্দি চলচ্চিত্র। এটি ২০০১ সালের মার্চ ৯ তারিখে মুক্তি পায়।   অভিনয়    সালমান খান - রাজ মালহোতরা  রানী মুখার্জী - প্রিয়া মালহোতরা  প্রীতি জিন্টা - মধুবালা  অমরিশ পুরি - কালিশনাথ মালহোতরা  ফরিদা জালাল - আশা মালহোতরা  * জনি লিভার - পাপ্পু ভাই   কাহিনী    বহিঃসংযোগ     বিষয়শ্রেণী:২০০১-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:আনু মালিক সুরারোপিত চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:সারোগেসি সম্পর্কিত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
ডিম পানি তেলানি বা সংক্ষেপে ডিম তেলানি হচ্ছে উত্তরবঙ্গের জনপ্রিয় একটি ডিমের তরকারি।    উপকরণ  ডিম, তেল, এলাচ, তেজপাতা, দারুণচিনি, পেঁয়াজকুচি, আদা বাটা, রসুন বাটা, কাঁচামরিচ বাটা, জিরা বাটা, পরিমাণমতো পানি, গরম মসলা বাটা।  প্রক্রিয়া  প্রথমে কড়াইতে তেল দিয়ে ডিম ভেজে নিতে হয়। পরে এলাচ, তেজপাতা, দারুচিনি ও পেঁয়াজকুচি দিয়ে হালকা করে ভাঁজতে হয়। অতঃপর বাটিতে আদা বাটা, রসুন বাটা, কাঁচামরিচ বাটা, জিরা বাটা ও পানি দিয়ে ভালোভাবে গুলিয়ে নেয়া লাগে। এরপর গোলানো মসলা ফ্রাইপ্যানে বা কড়াইয়ে ঢেলে দিতে হয়। ভাজা ডিম দিয়ে কিছুক্ষণ রান্না করে নামিয়ে নিতে হয়। সবশেষে ঝোল ঘন হয়ে এলে তা চুলা থেকে নামিয়ে ফেলতে হয়। গরম ভাত, রুটি, পরোটা বা পোলাওয়ের সঙ্গে ডিমের এই তেলানি পরিবেশন করা যায়।  তথ্যসূত্র   বিষয়শ্রেণী:ডিমের পদ বিষয়শ্রেণী:বাংলাদেশী রন্ধনশৈলী বিষয়শ্রেণী:উত্তরবঙ্গের রন্ধনশৈলী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: ঐকমত্য হয়নি।  Yahya (আলাপ) ১০:০১, ১৬ অক্টোবর ২০২৩ (ইউটিসি) গুরুদাসপুর পাইলট মডেল সরকারি উচ্চ বিদ্যালয়   – (অপসারণের প্রস্তাবনা দেখুনলগ দেখুন) () নিবন্ধটিতে কোনো প্রকার তথ্যসূত্র পাওয়া যায়নি এবং আমার মনে হচ্ছে, থাকলেও সেগুলো যাচাইযোগ্য নয়। এছাড়া, নিবন্ধটিতে এমন কিছু বলা হয়েছে যা বিশ্বকোষে থাকার যোগ্য নয় ( উদাহরণ) মনে হচ্ছে। ~ Eftekhar Naeem (আলাপ) ০৫:০৩, ৬ অক্টোবর ২০২৩ (ইউটিসি)   বাংলা উইকিপিডিয়ার সাধারণ প্র্যাকটিস হিসাবে উচ্চ বিদ্যালয় পর্যায়ের সরকারি বিদ্যালয়গুলোর নিবন্ধ রেখে দেওয়া হয়। সেভাবে এই নিবন্ধটিও রাখা যেতে পারে ও মান উন্নয়নের উদ্যোগ নেওয়া যেতে পারে —শাকিল (আলাপ · অবদান) ১৮:২৬, ১২ অক্টোবর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
টিম চেন হলেন একজন চীনা ব্যবসায়ী যিনি হোন হাই টেকনোলজি গ্রুপের বর্তমান কর্পোরেট ভাইস প্রেসিডেন্ট (ফক্সকন টেকনোলজি গ্রুপ হিসেবে ব্যবসা করছেন) এবং এশিয়া প্যাসিফিক টেলিকমের প্রেসিডেন্ট। তিনি টেলস্ট্রা ইন্টারন্যাশনাল গ্রুপের প্রাক্তন প্রেসিডেন্ট এবং দলীয় ব্যবস্থাপনা পরিচালক, এনবিএ চায়নার প্রাক্তন সিইও এবং মাইক্রোসফটের গ্রেটার চায়নার প্রাক্তন সিইও ছিলেন।    শিক্ষা  চেন শিকাগো বিশ্ববিদ্যালয় থেকে এমবিএ এবং ওহিও স্টেট ইউনিভার্সিটি থেকে কম্পিউটার বিজ্ঞান ও গণিতে দুটি স্নাতকোত্তর ডিগ্রি অর্জন করেন। চেন তাইওয়ানের সিনচু শহরের ন্যাশনাল চিয়াও তুং বিশ্ববিদ্যালয়ে স্নাতক ডিগ্রি অর্জন করেছেন।   তথ্যসূত্র  বিষয়শ্রেণী:২১শ শতাব্দীর চীনা ব্যবসায়ী বিষয়শ্রেণী:মাইক্রোসফটের ব্যক্তি বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চীনা প্রধান নির্বাহী বিষয়শ্রেণী:জীবিত ব্যক্তি বিষয়শ্রেণী:ওহাইও স্টেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেইজিংয়ের ব্যবসায়ী
কিরানি (  ) একটি ঐতিহাসিক গ্রাম পাঁচ মাইল মিথ্যা (8   চিলটান রেঞ্জের উপকণ্ঠে পাকিস্তানের বালুচিস্তান প্রদেশের রাজধানী কোয়েটা শহর থেকে পশ্চিমে এবং জিরান নাই বা ক্রান টাঙ্গি নামে পরিচিত গ্রামের নিকটে অবস্থিত একটি অশুচি থেকে তার নামটি প্রস্তুত করা হয়েছে। গ্রামটিতে নওরঙ্গ, মালাক, কিরানি এবং মাস্ত কার্জেস এবং কারখসার অধীনে "মহল" রয়েছে এবং কথিত আছে যে প্রায় সাতটি প্রজন্ম আগে খাজা ওয়াল নামে একটি মওদোদী / চিশতি সিড প্রতিষ্ঠা করেছিলেন, যার কবর তাঁর পুত্রের সাথে ছিল, মীর শাহদাদ পুরানো কবরস্থানের মাঝখানে একটি কাদার দেয়ালে আবদ্ধ। গ্রামের পশ্চিমে কিরানী কারেজ রয়েছে, যা জরথাস্ট্রিয়ানদের সময় থেকে আজ অবধি বলা হয়ে থাকে এবং বিদ্যমান গ্রামের সাইটের পিছনে এখন একটি পুরানো গ্রামের ধ্বংসাবশেষ রয়েছে যেখানে বিভিন্ন ধরনের মাটির পাত্র এবং লোহার তীরের সন্ধান পাওয়া গেছে। এটির নিকটে একটি নির্জন তুঁত গাছ, "ইয়াকা টুট" নামে পরিচিত, যা লোকেরা বিশ্বাস করে সেখানে অনাদিকাল থেকেই সেখানে দাঁড়িয়ে ছিল।Baluchistan District Gazetteer Series 1907 (Directorate of archives Baluchistan Quetta, vol.9/12 Page-330)   ইতিহাস  ১৯০১ সালের আদম শুমারি অনুসারে গ্রামটির ১৫ 15 টি বাড়ি এবং এর জনসংখ্যা হল 63৩৪ জন: পুরুষ ৩৫৫ এবং মহিলা ২ 27৯ জন। কোনও শিল্প চালিত হয় না তবে বাড়ির ব্যবহারের জন্য উন্নততর রেশমের সূচিকর্ম করা হয়। গ্রামের সম্পদ তার ফল সংস্কৃতিতে বহন করা হয়; উদ্যানগুলি  জুড়ে রয়েছে      এবং 27 আঙ্গুর বাগান এবং 34 মিশ্র বাগান অন্তর্ভুক্ত; পরেরটিগুলিতে মুলবেরি, ডুমুর, ডালিম, আপেল, এপ্রিকট, বরই এবং পীচ থাকে। বহু ধরনের আঙ্গুর ফলন হয় এবং সূক্ষ্ম তরমুজ উৎপন্ন হয়। ফল এবং তরমুজ সাধারণত ডিলারদের কাছে একক টাকায় বিক্রি করা হয়, যারা এগুলি কোয়েটার বাজারে খুচরা করে।    আরো দেখুন    শাল পীর বাবা   খাজা ওয়াল কিরানী   নোট    তথ্যসূত্র    হকার্স জার্নাল অফ বোটানি এবং কেউ গার্ডেন মিসিল্লানি   বেলুচিস্তান এজেন্সি প্রশাসনের রিপোর্ট   বেলুচিস্তান জেলা গেজেটিয়ার সিরিজ   ভারতের ইম্পেরিয়াল গেজেটিয়ার   যুগে যুগে বেলুচিস্তান   : উপজাতি   কিংয়ের রয়েল রাইফেল কর্পস ক্রনিকল   ইন্ডিয়ান ফরেস্টার   বেলুচিস্তান জেলা গেজেটিয়ার সিরিজ খণ্ড 9/12, পৃষ্ঠা নং 267, 1878   বেলুচিস্তান জেলা গেজেটিয়ার সিরিজ খণ্ড 9/12 পৃষ্ঠা নং 76   গেজেটিয়ার বেলুচিস্তান পৃষ্ঠা নং ৩4646   বহিঃসংযোগ       কিরানি কোথায়?  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কোয়েটা জেলার জনবহুল স্থান
thumbnail|right|নিম্ন ভরের তারা গুলিতে হিলিয়াম সংশ্লেষ হিলিয়াম ঝলক নিম্নভরসম্পন্ন তারাসমূহের বিবর্তনের একটি তাত্ত্বিক পর্যায়। নিম্নভরের তারা এর কেন্দ্রে অবস্থিত সব হাইড্রোজেন পুড়িয়ে হিলিয়াম উৎপন্ন করে। এর মাধ্যমে এটি লোহিত দানবে পরিণত হয়। এর তাপমাত্রা যখন ১২ কোটি ডিগ্রী কেলভিন হয় তখন আবার হিলিয়াম পোড়ানো শুরু হয়। এসময় তাপমাত্রা বেড়ে যায় এবং বিক্রিয়া দ্রুততর হয়। এই প্রক্রিয়ায় তাপমাত্রা বাড়ার সাথে সাথে বিক্রিয়া ত্বরান্বিত হতে থাকে। এর ফলে মুহূর্তের মধ্যে তারার কেন্দ্রস্থলের একটি বিরাট অংশ বিক্রিয়ায় অংশ নেয়। একেই হিলিয়াম ঝলক বলা হয়। এই ফলাফলটি তারার পৃষ্ঠ থেকে দেখা যায়না।    তথ্যসূত্র   বিষয়শ্রেণী:তারার বিবর্তন বিষয়শ্রেণী:জ্যোতিঃপদার্থবিজ্ঞান বিষয়শ্রেণী:হিলিয়াম
২০১৪ কানো বোমা হামলা ছিল একটি সন্ত্রাসী হামলা, যা ২০১৪ সালের ২৮ নভেম্বর নাইজেরিয়ার বৃহত্তম মুসলিম সংখ্যাগরিষ্ঠ শহর কানো-এর কেন্দ্রীয় বা গ্র্যান্ড মসজিদে সংঘটিত হয়। এই হামলা ঘটে বোকো হারাম বিদ্রোহ চলাকালীন। মসজিদটি কানো আমির মুহাম্মদ সানুসি II-এর প্রাসাদের পাশে অবস্থিত। তিনি ছিলেন নাইজেরিয়ার দ্বিতীয় সর্বোচ্চ ধর্মীয় মুসলিম নেতা এবং বোকো হারামের বিরুদ্ধে জনগণকে অস্ত্রধারণ করে আত্মরক্ষা করার আহ্বান জানিয়েছিলেন।  এই হামলায় দুই আত্মঘাতী বোমারু নিজেদের উড়িয়ে দেয় এবং বন্দুকধারীরা পালাতে থাকা মানুষদের লক্ষ্য করে গুলি ছোঁড়ে। এতে প্রায় ১২০ জন নিহত এবং আরও ২৬০ জন আহত হয়।   পটভূমি  ২৫ নভেম্বর মেইদুগুরি, বোর্নো রাজ্য-এর একটি বাজারে দুই নারী আত্মঘাতী বোমারু ৪৫ জনকে হত্যা করে। পরদিন, ২৭ নভেম্বর দামাসাক শহরে বোকো হারাম জঙ্গিদের হাতে প্রায় ৫০ জন নিহত হয়। একই দিন মেইদুগুরিতে একটি মসজিদের কাছে বোমা হামলার চেষ্টা নস্যাৎ করা হয়।   বিস্ফোরণ  ২৮ নভেম্বর শুক্রবার জুমার নামাজ চলাকালীন তিনটি বোমা বিস্ফোরিত হয়। এক প্রত্যক্ষদর্শীর মতে দুটি বিস্ফোরণ মসজিদের প্রাঙ্গণে এবং একটি রাস্তার পাশে ঘটে। আরেকজন বলেন, "ইমাম নামাজ শুরু করার ঠিক আগে একজন লোক গাড়ি নিয়ে জোর করে মসজিদে ঢুকতে চাচ্ছিলেন। লোকজন তাকে থামাতে গেলে সে বোমা ফাটিয়ে দেয়। এরপর মানুষ দিগ্বিদিক ছুটতে শুরু করে।"  বিস্ফোরণের পরপরই বন্দুকধারীরা উপস্থিত জনতার উপর গুলি চালায়। পরে ক্ষুব্ধ জনতা চারজন বন্দুকধারীকে হত্যা করে।   পরবর্তী ঘটনা  নাইজেরিয়ার তৎকালীন প্রেসিডেন্ট গুডলাক জোনাথন এই হামলার নিন্দা জানান এবং তদন্তের নির্দেশ দেন। ডিসেম্বর ২০১৪-তে বোকো হারামের নেতা আবুবকর শেকাউ কানোর আমিরকে ইসলাম থেকে বিচ্যুত বলে অভিযুক্ত করেন এবং তাকে হত্যার হুমকি দেন।  নাইজেরিয়ার অনুরোধে ব্রিটেন বোকো হারামের বিরুদ্ধে লড়াইয়ে নাইজেরিয়ান সেনাবাহিনীকে প্রশিক্ষণ দেওয়ার কথা বিবেচনা করছিল।   আরো দেখুন    নাইজেরিয়ায় গণহত্যার তালিকা  ২০১৩ কানো বাস বোমা হামলা  জানুয়ারী ২০১২ নাইজেরিয়া আক্রমণ   তথ্যসূত্র   বিষয়শ্রেণী:২১শ শতাব্দীতে মসজিদে হামলা বিষয়শ্রেণী:২০১৪-এ ভবনে বোমা হামলা বিষয়শ্রেণী:উইকিউপাত্তে স্থানাঙ্ক আছে
গনকর রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার  গনকরে স্টেশন রোডে অবস্থিত।  ইতিহাস  ১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন গনকর রেলস্টেশনে থামে।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
মালিকুল মানসুর ইযযুদ্দিন আবু সাঈদ ফররুখশাহ দাউদ ছিলেন ১১৭৯ থেকে ১১৮২ সালের মধ্যে বালবেকের আইয়ুবী আমির এবং দামেস্কের নায়েব (ভাইসরয়)।Humphreys, R. Stephen, From Saladin to the Mongols, SUNY Press 1977 p.49 তিনি ছিলেন সালাহুদ্দিনের ভাই নুরুদ্দিন শাহানশাহের ছেলে এবং তাকিউদ্দিন উমরের বড় ভাই, যিনি হামার আমির হয়েছিলেন।  ১১৭৮ সালে সালাহুদ্দিন সিদ্ধান্ত নেন যে, দামেস্কে তার ভাই শামসুদ্দিন তুরান শাহের প্রশাসন অত্যন্ত শিথিল ছিল এবং আলেপ্পোর জেনগি শাসকদের সাথে তার সম্পর্ক খুব বন্ধুত্বপূর্ণ ছিল। তাই তিনি তুরান শাহকে স্থানান্তরিত করেন এবং তাঁর ভাতিজা ফররুখ শাহকে তাঁর উত্তরাধিকারী হিসেবে বেছে নেন। ফররুখশাহ ইতিমধ্যেই নিজেকে একজন ভাল সৈনিক হিসাবে প্রমাণ করেছিলেন এবং তিনি একজন প্রশাসক হিসাবে সালাহুদ্দিনের প্রত্যাশা পূরণ করেছিলেন বলে মনে হয়, কারণ তিনি ১১৮২ সালের অক্টোবরে (জুমাদাল উলা, ৫৭৮) মৃত্যু পর্যন্ত দামেস্কের ভাইসরয় ছিলেন।  তুরান শাহকে দামেস্কের বালাবেকের অঞ্চল দিয়ে ক্ষতিপূরণ দেওয়া হয়েছিল, কিন্তু তিনি তা বেশিদিন ধরে রাখেননি। ১১৭৯ সালের মে মাসে (যুলক্বাদা ৫৭৪) সালাহুদ্দিন তাকে আবার স্থানান্তরিত করেন এবং তাকে আলেকজান্দ্রিয়ার গভর্নর করেন। দ্বিতীয়বার, ফররুখশাহ তুরান-শাহকে অপসারণের সুবিধা পেয়েছিলেন এবং সালাহুদ্দিন তাকে বালাবেক দিয়েছিলেন।Humphreys, R. Stephen, From Saladin to the Mongols, SUNY Press 1977 p.52 ক্রুসেডারদের বিরুদ্ধে সালাহুদ্দিনের যুদ্ধকে সমর্থন করতেই তার শাসনামলের বেশিরভাগ সময় কেটে গিয়েছিল।Lyons, M.C and Jackson D.E.P, Saladin: The Politics of the Holy War pp.92, 99, 167, 173 বালাবেকে নিযুক্ত হওয়ার কিছুদিন পরে, ফররুখ শাহ বেলফোর্টের দুর্গের কাছে জেরুজালেমের বাল্ডউইন চতুর্থের বিরুদ্ধে জয়লাভ করেন, টোরনের দ্বিতীয় হামফ্রেকে হত্যা করেন।Waterson, James, Sacred Swords: Jihad in the Holy Land, 1097-1295, Frontline Books, London 2010  p. 116  ফররুখ শাহ ১১৮২ সালের সেপ্টেম্বর মাসে (জুমাদাল উলা, ৫৭৮) মৃত্যুবরণ করেন। তার উত্তরসূরি হিসেবে অল্প বয়স্ক ছেলে আমজাদ বাহরামশাহকে রেখে যান।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:তৃতীয় ক্রুসেডের মুসলিম বিষয়শ্রেণী:কুর্দি শাসক বিষয়শ্রেণী:১১৮২-এ মৃত্যু বিষয়শ্রেণী:১২শ শতাব্দীর আইয়ুবীয় শাসক
আন্ড্রু উইলিয়াম হ্যানকিন্সন (জন্ম ডিসেম্বর ২২, ১৯৮৩) একজন আমেরিকান পেশাদার কুস্তিগির।  ডাব্লিউডাব্লিউই এর সাথে তার প্রথম কাজ শেষ হয় ২০১০ সালে। তিনি বেশি বিখ্যাত নিউ জাপান প্রো রেসলিং এ ডক গ্যালোস নামে কাজ করার জন্য এবং তিনি টোটাল ননস্টপ একশন রেসলিং এও কুস্তি লড়েছেন, যেখানে তিঞ্জ আছেস এন্ড এইটস ফ্যাংশন ডি.ও.সি.(ডিরেক্টর অফ চাওস) নামে কুস্তি লড়েছেন। কার্ল অ্যান্ডারসনের সাথে, হ্যানকিন্সন ডাব্লিউডাব্লিউই র ট্যাগ টিম চ্যাম্পিয়নশিপ জিতেছেন ২ বার। সে তার সাথে আইডাব্লিউজিপি ট্যাগ টিম চ্যাম্পিয়নশিপ জিতেছেন তিনবার।  পেশাদারি কুস্তি জীবন  থাম্ব|হ্যানকিন্সন তার কর্মজীবন শুরু করেন মেসন-ডিক্সন রেসলিং এবং পেন্সিলবানিয়ার সাথে ওয়ার্ল্ড স্টার রেসলিং ফেডারেশন, সামিট রেসলিং এসোসিয়েশন অব সাউদার্ন এবং মারিয়াল্যান্ড-ভিত্তিক ন্যাশনাল রেসলিং এলায়েন্স এ[১] ডোরিয়ান ডেবিল্লে নামে কুস্তি লড়েছেন।  প্রাথমিক কুস্তি জীবন (২০০৫) হ্যানকিন্সন তার কর্মজীবন শুরু করেন মেসন-ডিক্সন রেসলিং এবং পেন্সিলবানিয়ার সাথে ওয়ার্ল্ড স্টার রেসলিং ফেডারেশন, সামিট রেসলিং এসোসিয়েশন অব সাউদার্ন এবং মারিয়াল্যান্ড-ভিত্তিক ন্যাশনাল রেসলিং এলায়েন্স এ ডোরিয়ান ডেবিল্লে নামে কুস্তি লড়েছেন। ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) ডিপ সাউদ রেসলিং (২০০৫-২০০৭) ২০০৫ এর এপ্রিলে ডাব্লিউডাব্লিউই এর ১,০০০,০০০ লাখ আমেরিকান ডলার টাফ এনাফ অনুষ্ঠান এর ১০ জন কন্টেস্টেন্ট এর একজন হয়েছিলেন, এরপর তিনি ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) এ যোগ দেন এবং ডাব্লিউডাব্লিউই এর উন্নয়ন ক্ষেত্র ডিপ সাউদ রেসলিং এ কুস্তি লড়া শুরু করেন।  হ্যানকিনসন ডিএসডাব্লিউ এ ডোরিয়েন "ডিকোন" ডেবিল্লে নামে কুস্তি লড়েছেন তার নাম দ্যা ফ্রেকিন ডিকোন  এ পরিবর্তন করার পূর্বে। তিনি গিম্মিক এর সাথে ডেরাঙ্গ নামক দল করে কুস্তি লড়তেন, যে তার সাথে উইলো নামক মাকড়শা নিয়ে আসতেন, গিম্মিক অনেক অল্প কথা বলতো।  তথ্যসূত্র  বহিঃসংযোগ  Inoki Genome Federation profile         বিষয়শ্রেণী:১৯৮৩-এ জন্ম বিষয়শ্রেণী:এসেছ এবং এইটস এর সদস্য বিষয়শ্রেণী:আমেরিকান পেশাদার পুরুষ কুস্তিগির বিষয়শ্রেণী:বুলেট ক্লাবের সদস্য বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:ম্যারিল্যান্ডের পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর মার্কিন পেশাদার কুস্তিগির
তাকাশি উচিনো (; জন্ম: ৭ মার্চ ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানি ক্লাব ফর্টুনা ডুসেলডর্ফ এবং জাপান জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০২২ সালে, উচিনো জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছেন।  প্রারম্ভিক জীবন তাকাশি উচিনো ২০০১ সালের ৭ই মার্চ তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল উচিনো জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০২২ সালের ২৩শে মার্চ তারিখে তিনি ক্রোয়েশিয়া অনূর্ধ্ব-২০ দলের বিরুদ্ধে ম্যাচে জাপান অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3772943 উচিনো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত জাপান অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফর্টুনা ডুসেলডর্ফের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
মাছিওয়ারা (ਪੰਜਾਬੀ: ਮਾਛੀਵਾੜਾ, ) ভারতের পাঞ্জাব রাজ্যের লুধিয়ানা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬২ মিটার (৮৫৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মাছিওয়ারা শহরের জনসংখ্যা হল ১৮,৩৬৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মাছিওয়ারা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
অ্যানি ডোরোথিয়া ক্যারোলিন ওয়েন (জন্ম নাম আর্নশ; ১৮৫৭ - ২৮শে জানুয়ারী ১৯২৭), শ্রীমতী জি পি ওয়েন নামেও পরিচিত, ছিলেন ব্রিটিশ মালয়ের প্রথম মহিলা মোটরচালক এবং সিঙ্গাপুরে লেডিস লন টেনিস ক্লাবের প্রতিষ্ঠাতা।   জীবন  ১৮৭৭ সালে অ্যানি জর্জ মাইল্ডমে ডেয়ারকে বিয়ে করেন। ১৮৮৪ সালে, তিনি সিঙ্গাপুরে লেডিস লন টেনিস ক্লাবের সহ-প্রতিষ্ঠা করেন। তিনি একজন গায়িকা এবং নৃত্যশিল্পীও ছিলেন এবং প্রায়শই সঙ্গীত ও নাট্য পরিবেশনায় অংশগ্রহণ করতেন।  ১৯০৫ সালে, তিনি ইংল্যান্ড থেকে একটি মোটরগাড়ি আমদানি করেন। বি. ফ্রস্ট, চার্লস বার্টন বাকলি এবং উইলিয়াম কেনেডির পরে সিঙ্গাপুরে তিনি গাড়ির মালিক চতুর্থ ব্যক্তি হন। কেনেডি অ্যানিকে তাঁর নিজের গাড়ির নম্বর প্লেট উপহার দেন। ব্রিটিশ মালয়েশিয়ায় গাড়ি চালানোর ক্ষেত্রে অ্যানি প্রথম মহিলা হন। অ্যানি এরপর হাসান মোহাম্মদকে গাড়ি চালানো শেখান এবং এরপর হাসান সিঙ্গাপুরের প্রথম বেতনভোগী গাড়িচালক হন। ১৯০৭ সালের ১৫ই এপ্রিল, তিনি, তাঁর বন্ধু এবং তাঁর মালী মালয় উপদ্বীপ জুড়ে ৬৮৬ মাইল দীর্ঘ সড়ক ভ্রমণে বেরিয়েছিলেন।  ১৯০৭ সালে ডেয়ারের মৃত্যুর কয়েক বছর পর, তিনি সিঙ্গাপুর ক্রিকেট ক্লাবের সচিব জর্জ পি. ওয়েনকে বিয়ে করেন। অ্যানি "ওয়ান হাণ্ড্রেড ইয়ারস অফ সিঙ্গাপুর" বইতে অবদান রেখেছেন। তিনি ১৯২৭ সালের ২৮শে জানুয়ারী মারা যান।   তথ্যসূত্র   বিষয়শ্রেণী:১৯২৭-এ মৃত্যু বিষয়শ্রেণী:১৮৫৭-এ জন্ম বিষয়শ্রেণী:অপর্যালোচিত অনুবাদসহ পাতা